- Ներեցեք, խնդրում եմ, բայց ես չեմ կարծում, թե այդքան շատ հայեր են տեղափոխվել Ռուսաստան: Իհարկե, որոշ մարդիկ երեւակայական թվեր ասում են, բայց ես վստահում եմ ՌԴ մարդահամարի տվյալներին, համաձայն որի՝ Ռուսաստանում ապրում է մոտ մեկ միլիոն հայ, եւ նրանց գրեթե կեսը՝ Կրասնոդարի ու Ստավրոպոլի երկրամասերում, նույնիսկ գյուղական համայնքներում: Դա պետք է որ հիմնականում համշենահայերը լինեն, որոնք Սեւ ծովի ափերին են ապրում դարեր շարունակ՝ ցարիզմի ժամանակներից, գուցե դրանից էլ վաղ: Նաեւ 1988-89-ին Ադրբեջանից հարյուր հազարավոր հայեր ներգաղթեցին Ռուսաստան: Հետեւաբար, թե վիճակագրությամբ, թե թվաբանությամբ Հայաստանից Ռուսաստան ներգաղթած հայերը համեստ թիվ են կազմում: Այդ թիվն ինչ-որ չափով աճում է, եթե աշխատանքային միգրանտներին էլ հաշվենք, բայց նրանք ամեն տարի վերադառնում են: Եվ, ամեն դեպքում, ես անկարող եմ երեւակայել, որ վիզային պահանջը հանելու դեպքում Հայաստանից միգրանտների հոսքը ԵՄ հանկարծ կլինի զգալիորեն ավելի մեծ, քան նույն Մոլդովայից, Ուկրաինայից կամ Վրաստանից: